title: Deċiżjoni (UE) 2016/955 tal-Bank Ċentrali Ewropew tas-6 ta' Mejju 2016 li temenda d-Deċiżjoni BĊE/2013/54 dwar il-proċeduri ta' akkreditazzjoni għal manifatturi ta' oġġetti tal-euro siguri u oġġetti tal-euro (BĊE/2016/12)

text:
                  16.6.2016

                  MT

                  Il-Ġurnal Uffiċjali tal-Unjoni Ewropea

                  L 159/19

            DEĊIŻJONI (UE) 2016/955 TAL-BANK ĊENTRALI EWROPEW
      tas-6 ta' Mejju 2016
      li temenda d-Deċiżjoni BĊE/2013/54 dwar il-proċeduri ta' akkreditazzjoni għal manifatturi ta' oġġetti tal-euro siguri u oġġetti tal-euro (BĊE/2016/12)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 128(1) tiegħu,
      Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 12.1, l-Artikolu 16 u l-Artikolu 34.3,
      Wara li kkunsidra r-Regolament tal-Kunsill (KE) Nru 2532/98 tat-23 ta' Novembru 1998 dwar il-poteri tal-Bank Ċentrali Ewropew li jimponi sanzjonijiet (1),
      Wara li kkunsidra r-Regolament (KE) Nru 2157/1999 tal-Bank Ċentrali Ewropew tat-23 ta' Settembru 1999 dwar il-poteri tal-Bank Ċentrali Ewropew li jimponi sanzjonijiet (BĊE/1999/4) (2),
      Billi:

                  (1)

                  L-Artikolu 128(1) tat-Trattat u l-Artikolu 16 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew jipprovdu li l-Bank Ċentrali Ewropew (BĊE) għandu d-dritt esklussiv li jawtorizza l-ħruġ ta' karti tal-flus tal-euro fi ħdan l-Unjoni. Dan id-dritt jinkludi l-kompetenza biex jieħu miżuri biex jipproteġi l-integrità ta' karti tal-flus tal-euro bħala mezz ta' pagament.

                  (2)

                  Wara d-dħul fis-seħħ tad-Deċiżjoni BĊE/2013/54 (3), beda jidher ċar li s-setgħa tal-BĊE li jimponi penali xierqa u proporzjonati, inklużi penali finanzjarji, f'każ ta' nuqqas ta' konformità, għandha tiġi msaħħa sabiex tkopri x-xenarji kollha li jistgħu jeħtieġu l-impożizzjoni ta' sanzjonijiet skont l-Artikolu 20 tad-Deċiżjoni BĊE/2013/54.

                  (3)

                  Għalhekk, id-Deċiżjoni BĊE/2013/54 għandha tiġi emendata kif meħtieġ,

            ADOTTA DIN ID-DEĊIŻJONI:
      Artikolu 1
      Emenda
      L-Artikolu 20 tad-Deċizjoni BĊE/2013/54 huwa ssostitwit b'dan li ġej:

         “Artikolu 20
         Penali finanzjarji f'każ ta' diskrepanzi fil-kwantitajiet ta' karti tal-flus tal-euro jew karta tal-karti tal-flus
         1.   B'konformità mar-rekwiżiti ta' sigurtà sostantivi, manifattur li jwettaq produzzjoni ta' karta tal-karti tal-flus tal-euro jew ta' karti tal-flus tal-euro għandu jirrapporta lill-BĊE kull diskrepanza identifikata fil-kwantitajiet ta' karta tal-karti tal-flus tal-euro jew fil-kwantitajiet ta' karti tal-flus tal-euro stampati kollha jew partijiet minnhom matul attività tal-euro sigura fis-sit ta' manifattura akkreditat tiegħu.
         2.   Jekk matul attività tal-euro sigura fis-sit tal-manifattura akkredita isseħħ diskrepanza fil-kwantitajiet ta' karta tal-karti tal-flus tal-euro jew fil-kwantitajiet ta' karti tal-euro stampati totalment jew parzjalment, u jekk dik id-diskrepanza ma tiġix indirizzata mill-manifattur skont ir-rekwiżiti ta' sigurtà sostantivi, il-BĊE jista' jimponi penali finanzjarja kontra l-manifattur.
         3.   Is-serjetà tad-diskrepanza għandha tittieħed f'kunsiderazzjoni f'kull każ meta tittieħed deċiżjoni dwar l-ammont tal-penali finanzjarja. B'mod partikolari, il-valur nominali tal-karti tal-flus li jikkostitwixxu d-diskrepanza u s-serjetà tal-ksur tar-rekwiżiti tas-sigurtà sostantivi għandhom jittieħdu f'kunsiderazzjoni. Jekk l-imsemmi valur nominali jkun jaqbeż EUR 50 000, il-BĊE għandu jimponi kontra l-manifattur penali finanzjarja ugwali għal dak il-valur nominali, ħlief jekk iċ-ċirkustanzi tal-każ ikunu jiġġustifikaw l-impożizzjoni ta' penali differenti. Jekk il-valur nominali jkun inqas minn EUR 50 000, il-BĊE għandu jimponi penali ta' EUR 50 000 kontra l-manifattur, ħlief jekk iċ-ċirkustanzi tal-każ ikunu jiġġustifikaw l-impożizzjoni ta' penali aktar baxxa. Il-penali finanzjarji m'għandhom taħt l-ebda ċirkostanza jaqbżu EUR 500 000.
         4.   Penali finanzjarja għandha tapplika biss meta ksur tar-rekwiżiti tas-sigurtà sostantivi minn manifattur ikun ivverifikat b'mod ċar. Id-deċiżjonijiet dwar il-penali finanzjarji għandhom isegwu l-proċeduri stabbiliti fir-Regolament (KE) Nru 2532/98 u r-Regolament (KE) Nru 2157/1999 tal-Bank Ċentrali Ewropew (BĊE/1999/4) (*). Minbarra l-penali finanzjarji, il-BĊE jista' jiddeċiedi li joħroġ deċiżjoni ta' twissija, jew li jirrevoka jew jissospendi l-akkreditazzjoni provviżorja jew l-akkreditazzjoni.

      Artikolu 2
      Dħul fis-seħħ
      Din id-Deċìżjoni għandha tidħol fis-seħħ fil-jum tan-notifika tagħha lid-destinatarji.
      Għandha tapplika mill-1 ta' Ġunju 2016.
      Artikolu 3
      Destinatarji
      Din id-Deċiżjoni hija indirizzata lil manifatturi ta' oġġetti tal-euro siguri u oġġetti tal-euro u lill-banek ċentrali nazzjonali ta' Stati Membri li l-munita tagħhom hija l-euro, kull meta dawn iwettqu kontrolli tal-istokks, kontrolli fuq il-qerda jew kontrolli fuq it-trasport.

         Magħmul fi Frankfurt am Main, is-6 ta' Mejju 2016.

               Il-President tal-BĊE

            Mario DRAGHI

         (1)  ĠU L 318, 27.11.1998, p. 4.

         (2)  ĠU L 264, 12.10.1999, p. 21.

         (3)  Id-Deċiżjoni (UE) 2013/54 tal-Bank Ċentrali Ewropew tal-20 ta' Diċembru 2013 dwar il-proċeduri ta' akkreditazzjoni għal manifatturi ta' oġġetti tal-euro siguri u oġġetti tal-euro u li temenda d-Deċiżjoni BĊE/2008/3 (ĠU L 57, 27.2.2014, p. 29).


title: Deċiżjoni tal-Kunsill 2009/796/ĠAI tal- 4 ta’ Ġunju 2009 li temenda d-Deċiżjoni 2002/956/ĠAI li tistabbilixxi Netwerk Ewropew għall-Protezzjoni ta’ Figuri Pubbliċi

text:
               30.10.2009

               MT

               Il-Ġurnal Uffiċjali tal-Unjoni Ewropea

               L 283/62

         DEĊIŻJONI TAL-KUNSILL 2009/796/ĠAI
   tal-4 ta’ Ġunju 2009
   li temenda d-Deċiżjoni 2002/956/ĠAI li tistabbilixxi Netwerk Ewropew għall-Protezzjoni ta’ Figuri Pubbliċi
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 30(1)(a) u (c) u l-Artikolu 34(2)(c) tiegħu,
   Wara li kkunsidra l-inizjattiva tar-Renju tal-Olanda (1),
   Wara li kkunsidra l-opinjoni tal-Parlament Ewropew (2),
   Billi:

               (1)

               Il-possibbiltà ta’ assalti u ta’ attakki fuq figuri pubbliċi, sew jekk f’kapaċità uffiċjali jew f’pożizzjoni mhux uffiċjali, ma jistgħux ikunu esklużi.

               (2)

               Il-protezzjoni ta’ figuri pubbliċi hi r-responsabbiltà tal-Istat Membru ospitanti. Il-miżuri protettivi tal-Istat Membru ospitanti huma bbażati biss fuq id-dispożizzjoniet legali fis-seħħ f’dak l-Istat Membru u l-ftehimiet internazzjonali rilevanti.

               (3)

               In-Netwerk Ewropew għall-Protezzjoni ta’ Figuri Pubbliċi, li kien stabbilit fl-2002, għandu jikkontribwixxi billi jagħti protezzjoni bħala mezz formali ta’ komunikazzjoni u konsultazzjoni bejn l-Awtoritajiet nazzjonali.

               (4)

               Huwa għalhekk meqjus adatt li tkun emendata d-Deċiżjoni tal-Kunsill 2002/956/ĠAI tat-28 ta’ Novembru 2002 li tistabbilixxi Network Ewropew għall-Protezzjoni ta’ Figuri Pubbliċi (3) sabiex tkun tapplika wkoll għall-persuni f’ pożizzjoni mhux uffiċjali li jitqiesu li jkunu mhedda minħabba l-kontribut tagħhom għad-dibattitu pubbliku jew l-impatt tagħhom fuqu,

         IDDEĊIEDA KIF ĠEJ:
   Artikolu 1
   Id-Deċiżjoni 2002/956/ĠAI hija b’dan emendata kif ġej:

               1.

               L-Artikolu 2 għandu jiġi sostitwit b’li ġej:
               “Artikolu 2
               Għall-finijiet ta’ din id-Deċiżjoni, ‘figura pubblika’ għandha tfisser kull persuna, f’kapaċità uffiċjali jew f’pożizzjoni mhux uffiċjali li għaliha jkun assenjat servizz ta’ protezzjoni skont il-leġislazzjoni nazzjonali ta’ Stat Membru jew skont ir-regolamenti ta’ organizzazzjoni jew istituzzjoni internazzjonali jew supranazzjonali.”;

               2.

               fl-Artikolu 4 għandu jiżdied il-punt li ġej:

                           “(f)

                           li jiffavorixxi l-kuntatti rigward l-applikazzjoni ta’ protezzjoni f’każi fejn il-protezzjoni ta’ figuri pubbliċi għandha tkun assigurata f’żewġ Stati Membri jew aktar bejn l-awtoritajiet rilevanti fl-Istati Membri responsabbli mill-għoti ta’ servizzi ta’ protezzjoni, jew permezz tal-punti ta’ referenza jew direttament bejn is-servizzi responsabbli, kif ikkomunikat mill-punti ta’ referenza.”.

         Artikolu 2
   Din id-Deċiżjoni għandu jkollha effett fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-4 ta’ Ġunju 2009.

            Għall-Kunsill

            Il-President

         M. PECINA

      (1)  ĠU C 330, 30.12.2008, p. 2

      (2)  Opinjoni mogħtija fit-22 ta’ April 2009 (għadha mhix ippubblikata fil-Ġurnal Uffiċjali).

      (3)  ĠU L 333, 10.12.2002, p. 1.


title: Deċiżjoni tal-Kummissjoni tal- 25 ta' Frar 2011 dwar l-estensjoni tal-finanzjament ta' miżuri speċjali ta' emerġenza biex jipproteġu l-Unjoni mill-idrofobija

text:
               1.3.2011

               MT

               Il-Ġurnal Uffiċjali tal-Unjoni Ewropea

               C 64/7

         DEĊIŻJONI TAL-KUMMISSJONI
   tal-25 ta' Frar 2011
   dwar l-estensjoni tal-finanzjament ta' miżuri speċjali ta' emerġenza biex jipproteġu l-Unjoni mill-idrofobija
   2011/C 64/05
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1) u b' mod partikolari l-Artikolu 8(2) tagħha,
   Billi:

               (1)

               Id-Deċiżjoni tal-Kunsill 2009/470/KE tipprovdi li meta Stat Membru jkun direttament mhedded bil-ġrajja jew l-iżvilupp, fit-territorju ta' pajjiż terz, ta' marda elenkata fl-Anness ta' dik id-Deċiżjoni, kwalunkwe miżura xierqa għas-sitwazzjoni tista' tiġi adottata, inkluż l-għoti ta' kontribuzzjoni finanzjarja mill-Unjoni għall-miżuri li jitqiesu partikolarment bżonjużi għas-suċċess tal-azzjonijiet meħuda.

               (2)

               Id-Deċiżjoni tal-Kummissjoni 2009/582/KE tad-29 ta’ Lulju 2009 dwar il-finanzjament ta’ miżuri speċjali ta’ emerġenza biex jipproteġu l-Komunità mill-idrofobija (2) approvat il-finanzjament ta' pjan ta' eliminazzjoni tal-idrofobija ta' 36 xahar fit-territorju tar-reġjun ta' Kaliningrad tal-Federazzjoni Russa.

               (3)

               L-idrofobija hija marda tal-annimali li tolqot prinċipalment lill-karnivori selvaġġi u domestiċi u għandha implikazzjonijiet serji għas-saħħa pubblika. L-idrofobija hija elenkata fl-Anness tad-Deċiżjoni 2009/470/KE.

               (4)

               It-territorju tar-Reġjun ta’ Kaliningrad, żona tar-Russja mdawra bl-UE, imiss ma’ Stati Membri li qed jagħmlu l-isforzi finali tagħhom lejn il-qerda totali tal-marda. Inħasset il-ħtieġa ta' miżura speċjali għall-prevenzjoni tal-infezzjoni kontinwa mill-ġdid tal-Istati Membri ġirien mill-Kaliningrad.

               (5)

               Minħabba d-daqs relattiv tat-territorju ta’ Kaliningrad, huwa aktar xieraq u effiċjenti f’dak li hu nfiq li jkunu assistiti l-isforzi għall-eliminazzjoni tal-idrofobija fil-Kaliningrad milli li titwaqqaf żona newtrali għat-tilqim fit-territorju tal-Istati Membri ġirien li mbagħad ikollha tinżamm indefinittivament.

               (6)

               Bħala riżultat tal-implimentazzjoni tal-pjan imsemmi hawn fuq, il-każijiet tal-idrofobija fis-selvaġġ diġà għosfru miż-żoni tal-Litwanja u l-Polonja li jinsabu ħdejn it-territorju ta' Kaliningrad, skont rapporti tat-Task Force għas-Sorveljanza tal-Elimnazzjoni tal-Mard tal-Annimali.

               (7)

               Madankollu, ir-riskju għall-Unjoni se jisparixxi biss jekk l-idrofobija tkun eliminata mit-territorju ta' Kaliningrad u dan jista' jinkiseb fit-terminu l-qasir jekk l-attivitajiet ta' tilqim ikomplu mingħajr interruzzjoni għas-snin li ġejjin.

               (8)

               Il-pjan ta' 36 xahar kopra attivitajiet mill-1 ta' Ġunju 2008 u għalhekk jiskadi fil-31 ta' Mejju 2011.

               (9)

               Huwa neċessarju li l-appoġġ finanzjarju għall-pjan ta' eliminazzjoni tal-idrofobija jkun estiż għal perjodu ieħor ta' 36 xahar sabiex jinkiseb l-għan tiegħu.

               (10)

               Skont l-Artikolu 110 tar-Regolament Finanzjarju (KE, Euratom) Nru 1605/2002 (3), l-għotjiet huma suġġetti għal programm annwali. Dak il-programm ta’ ħidma annwali għandu jiġi implimentat permezz tal-pubblikazzjoni ta’ sejħiet għal proposti, ħlief f’każi eċċezzjonali ta’ urġenza li ġew sostanzjati b’mod xieraq. Skont l-Artikolu 168(1)(b) tar-regoli dettaljati għall-implimentazzjoni tar-Regolament Finanzjarju stabbilit bir-Regolament (KE, Euratom) Nru 2342/2002 (4), il-Kummissjoni tista' tiddeċiedi li tagħti għotjiet mingħajr sejħa għal proposti f'emerġenzi eċċezzjonali oħrajn li jkunu ssostanzjati b’mod xieraq.

               (11)

               Fil-25 ta' Ottubru 2010 ir-Russja ssottomettiet lill-Kummissjoni programm għall-eliminazzjoni tal-idrofobija mir-reġjun tal-Kaliningrad għall-perjodu 2011-2014 u dak il-programm instab li kien aċċettabbli fir-rigward tal-għan tal-ħarsien tal-Unjoni mill-idrofobija. L-azzjonijiet previsti f'dak il-programm huma essenzjali għall-protezzjoni tal-interess tal-Unjoni u għalhekk huwa xieraq li ċerti miżuri jirċievu l-finanzjament mill-Unjoni. Għandha għalhekk tiġi mogħtija kontribuzzjoni finanzjarja mill-Unjoni fl-2011 għall-implimentazzjoni ta’ dak il-programm.

               (12)

               Id-Deċiżjoni preżenti tikkostitwixxi Deċiżjoni ta' finanzjament skont it-tifsir tal-Artikolu 75 tar-Regolament Finanzjarju, l-Artikolu 90 tar-regoli dettaljati għall-implimentazzjoni tar-Regolament Finanzjarju, u l-Artikolu 15 tar-Regoli Interni dwar l-Implimentazzjoni tal-baġit ġenerali tal-Komunitajiet Ewropej (5).

               (13)

               Barra minn hekk, id-Deċiżjoni tal-Kummissjoni 2009/582/KE saret inutli u għandha titħassar.

               (14)

               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         IDDEĊIDIET KIF ĠEJ
   Artikolu 1
   1.   Il-pjan għall-eliminazzjoni tal-idrofobija f'36 xahar mir-Reġjun ta' Kaliningrad (“programm għall-eliminazzjoni tal-idrofobija”) ippreżentat mir-Russja huwa hawnhekk approvat għall-perjodu bejn l-1 ta' Ġinju 2011 u l-31 ta' Mejju 2014.
   2.   L-azzjoni taħt din id-Deċiżjoni għandha tkopri dawn l-operazzjonijiet speċifiċi:

               —

               ix-xiri tal-lixki tat-tilqim għall-immunizzazzjoni orali ta' karnivori selvaġġi;

               —

               id-distribuzzjoni fit-territorju tar-reġjun tal-Kaliningrad tal-lixki tat-tilqim msemmija fil-punt preċedenti.

         Artikolu 2
   Il-kontribuzzjoni massima tal-Unjoni Ewropea hija ffissata għal EUR 1 800 000 li għandhom jiġu ffinanzjati mil-linja tal-baġit 17 04 03 01 tal-baġit ġenerali tal-Unjoni Ewropea għas-sena finanzjarja 2011.
   Artikolu 3
   1.   L-għoti ta' għotja individwali lill-Aġenzija Veterinarja tal-Istat tar-reġjun ta' Kaliningrad tal-Federazzjoni Russa “Iċ-Ċentru Reġjonali għall-Ġlieda kontra l-Mard tal-Annimali” (Государственное учреждение ветеринарии Калининградской области „Областная станция по борьбе с болезнями животных“) hija awtorizzata.
   2.   L-attivitajiet koperti b'din id-Deċiżjoni jistgħu jiġu ffinanzjati sa 100 % tal-ispejjeż eliġibbli korrispondenti, bil-kundizzjoni li parti mill-ispejjeż totali tal-azzjoni tkun kkorroborata mill-Aġenzija Veterinarja tal-Istat tar-reġjun ta' Kaliningrad tal-Federazzjoni Russa “Iċ-Ċentru Reġjonali għall-Ġlieda kontra l-Mard tal-Annimali” (Государственное учреждение ветеринарии Калининградской области „Областная станция по борьбе с болезнями животных“) jew minn għotjiet oħra mill-kontribuzzjoni tal-Unjoni.
   Artikolu 4
   Id-Deċiżjoni tal-Kummissjoni 2009/582/KE hawn titħassar b'effett mill-31 ta' Diċembru 2011.

      Magħmul fi Brussell, il-25 ta’ Frar 2011.

            Għall-Kummissjoni

         John DALLI

            Membru tal-Kummissjoni

      (1)  ĠU L 155, 18.6.2009, p. 30.

      (2)  ĠU L 198, 30.7.2009, p. 85.

      (3)  ĠU L 248, 16.9.2002, p. 1.

      (4)  ĠU L 357, 31.12.2002, p. 1.

      (5)  Id-Deċiżjoni tal-Kummissjoni tas-6.4.2009, C(2009) 2105.


title: Deċiżjoni tal-Kunsill (PESK) 2016/477 tal-31 ta' Marzu 2016 li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bożnija-Ħerzegovina

text:
               1.4.2016

               MT

               Il-Ġurnal Uffiċjali tal-Unjoni Ewropea

               L 85/47

         DEĊIŻJONI TAL-KUNSILL (PESK) 2016/477
   tal-31 ta' Marzu 2016
   li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bożnija-Ħerzegovina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-21 ta' Marzu 2011, il-Kunsill adotta d-Deċiżjoni 2011/173/PESK (1).

               (2)

               Abbażi ta' reviżjoni tad-Deċiżjoni 2011/173/PESK, il-miżuri restrittivi għandhom jiġġeddu sal-31 ta' Marzu 2017.

               (3)

               Id-Deċiżjoni 2011/173/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Artikolu 6 tad-Deċiżjoni 2011/173/PESK, it-tieni paragrafu huwa sostitwit b'dan li ġej:

      “Din id-Deċiżjoni għandha tapplika sal-31 ta' Marzu 2017.”.

   Artikolu 2
   Din id-Deċiżjoni għandha tidħol fis-seħħ fid-data wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-31 ta' Marzu 2016.

            Għall-Kunsill

            Il-President

         A.G. KOENDERS

      (1)  Id-Deċiżjoni tal-Kunsill 2011/173/PESK tal-21 ta' Marzu 2011 dwar miżuri restrittivi fid-dawl tas-sitwazzjoni fil-Bożnija-Ħerzegovina (ĠU L 76, 22.3.2011, p. 68).


title: Id-Deċiżjoni tal-Kummissjoni tat-13 ta’ Marzu 2002 dwar ir-rikonoxximent tat-twaqqif u d-dħul fl-operat b’mod sodisfaċenti tas-sistema ta’ mmonitorjar tal-prattika ta’ laboratorju tajba (GLP) Iżrealjana

text:
Avviż Legali Importanti

|

32002D0227

Official Journal L 075 , 16/03/2002 P. 0067 - 0067

		Id-Deċiżjoni tal-Kummissjonitat-13 ta’ Marzu 2002dwar ir-rikonoxximent tat-twaqqif u d-dħul fl-operat b’mod sodisfaċenti tas-sistema ta’ mmonitorjar tal-prattika ta’ laboratorju tajba (GLP) Iżrealjana(2002/227/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Deċiżjoni tal-Kunsill 1999/662/KE tad-19 ta’ Lulju 1999 dwar il-konklużjoni tal-Ftehim dwar rikonoxximent reċiproka tal-prinċipji ta’ l-OKEŻ ta’ prattika ta’ laboratorju tajba (GLP) u programmi ta’ mmonitorjar tal-konformita bejn il-Komunità Ewropea u l-Istat ta’ l-Iżrael [1], u b’mod partikolari l-Artikolu 3(1) tiegħu,Wara li kkonsultat il-Kumitat Speċjali maħtur mill-Kunsill,Billi:(1) L-ewwel żewġ laqgħat tal-Kumitat Konġunt UE-Iżrael imwaqqaf mill-Ftehim kienu saru rispettivament fis-27 ta’ Novembru 2000 u fis-16 ta’ Novembru 2001, u ppermettew biex isir eżami ddettaljat tat-twaqqif ta’ sistema nazzjonali ta’ mmonitorjar ta’ PLT Iżraeljana.(2) L-informazzjoni addizjonali mitluba mis-Servizzi tal-Kummissjoni kienet ipprovduta fil-ħin mill-Awtorita ta’ Akkreditament ta’ Laboratorji ta’ l-Iżrael (ISRAC) li kienet taġixxi bħala l-awtorita nazzjonali għall-immonitorjar ta’ PLT.(3) Skond l-Artikolu 11(2) u l-Artikolu 11(3) tal-Ftehim, il-Komunità għandha taqbel li is-sistema ta’ mmonitorjar ta’ PLT Iżraeljana kienet stabbilita u daħlet fis-seħħ b’mod sodisfaċenti qabel ma’ l-perjodu inizjali jista’ jkun terminat,IDDEĊIDIET KIF ĠEJ:Artikolu unikuIl-Komunità b’dan taqbel li s-sistema ta’ mmonitorjar tal-GLP Iżraeljana kienet stabbilita u daħlet f’operazzjoni b’mod sodisfaċenti matul il-perjodu inizjali tal-Ftehim, u li l-perjodu inizjali jista’ hekk ikun terminat bil-ħsieb li wieħed jimxi lejn il-fażi operazzjonali tal-ftehim fl-1 ta’ Mejju 2002 l-aktar tard.Magħmula fi Brussel, 13 Marzu 2002Għall-KummissjoniPascal LamyMembru tal-Kummissjoni[1] ĠU L 263, 09.10.99, p. 6.--------------------------------------------------